Gammal innsjø

miniatyr|Fembandsciklide (Neolamprologus tretocephalus) er ein endemisk ciklide i Tanganyikasjøen
Gammal innsjø (engelsk ancient lake) kan definerast som ein innsjø som har innehalde vatn i meir enn éin million år.
Innsjøer er som regel meir kortvarige fenomen i geologisk forstand fordi dei raskt blir fylte igjen med sediment, eller fordi utløpselva deira grev seg ned til same nivå som botnen i innsjøen og tømmer han. I sjeldne tilfelle kan tektoniske krefter gjera at botnen synk inn like raskt som sedimenta legger seg, og då kan ein innsjø eksistera i mange millionar år.

Det finst berre 20 gamle sjøar som er over 1 million år gamle.
Bajkalsjøen blir ofte rekna som den eldste, ettersom det finst tydeleg prov på at han er 25–30 millionar år gammal. Zajsan kan vera endå eldre, med opphav frå krittida og minst 65 millionar år gammal (mest truleg rundt 70 millionar år), men den nøyaktige alderne er omstridd og ganske usikker. Ein annan mogleg eldste innsjø er Maracaibosjøen, som er estimert til å vera 20–36 millionar år gammal. I gammal tid var han utan tvil ein ekte innsjø, men i dagen er sjøen salthaldig og er direkte knytt til havet, slik at ein gjerne heller bil karaktisera han som ei bukt eller ein lagune.

Gamle innsjøar er isolerte og stabile økosystem. Det kan derfor utvikla seg mange endemiske artar i slike innsjøar. Eit kjent døme er dei mange ciklideartane i Tanganyikasjøen og Malawisjøen.

Liste over gamle innsjøar

 Navn  Land  Alder  Aralsjøen  Kasakhstan, Usbekistan  3–5 millionar år Bajkalsjøen  Russland  25–30 millionar år Biwasjøen  Japan  minst 4 millionar år Bosumtwi  Ghana  1 million år Eyresjøen  Australia   meir enn 20 millionar år Issyk-Kul  Kirgisistan   25 millionar år Kaspihavet  Aserbajdsjan, Iran, Kasakhstan, Russland, Turkmenistan   5,5 millionar år  Kati Thanda/Eyresjøen  Australia  2,5-5 millionar år Khövsgölsjøen  Mongolia  2–20 millionar år Lanaosjøen  Filippinane  2–20 millionar år Malawisjøen  Malawi, Mosambik, Tanzania  3,6–5,5 millionar år Maracaibosjøen  Venezuela  20–36 millionar år Ohridsjøen  Albania, Republikken Makedonia  2–5 millionar år Pingualuit-krateret  Canada  1–2 millionar år  Prespasjøen  Albania, Hellas, Republikken Makedonia  2–5 millionar år Tahoesjøen  USA  1–2 millionar år Tanganyikasjøen  Burundi, Kongo, Tanzania, Zambia  14–20 millionar år Titicacasjøen  Bolivia, Peru  2–3 millionar år Tulesjøen  USA  2–20 millionar år Vostoksjøen  Antarktis  1–2 millionar år Zajsan  Kasakhstan  meir enn 65 millionar år

Kjelder

Denne artikkelen bygger på «Gammel innsjø» frå ,  den 11. august 2021.  

Bakgrunnsstoff
 LakeNet – Ancient Lakes ved worldlakes.org
 Species in Ancient Lakes ved sial-online.org

Kategori:Limnologi
Kategori:Innsjøar